Darbības programmas

„Infrastruktūra un pakalpojumi” papildinājuma

3.2.prioritātes „Teritoriju pieejamības un sasniedzamības veicināšana”

3.2.2.pasākuma „IKT infrastruktūra un pakalpojumi”

3.2.2.1.aktivitātes „Publiskās pārvaldes elektronisko pakalpojumu un informācijas sistēmu attīstība”

3.2.2.1.1.apakšaktivitātes „Informācijas sistēmu un elektronisko pakalpojumu attīstība”

projektu ieviešanas plānu sagatavošanas un uzraudzības

METODIKA

**Rīga, 2013.gads**

1. **Metodikas pamatojums un mērķis**

Metodikas mērķis ir sniegt vienotus norādījums un ieteikumus Eiropas Reģionālās attīstības fonda darbības programmas „Infrastruktūra un pakalpojumi” papildinājuma 3.2.prioritātes „Teritoriju pieejamības un sasniedzamības veicināšana” 3.2.2.pasākuma „IKT infrastruktūra un pakalpojumi” 3.2.2.1.aktivitātes „Publiskās pārvaldes elektronisko pakalpojumu un informācijas sistēmu attīstība” 3.2.2.1.1.apakšaktivitātes „Informācijas sistēmu un elektronisko pakalpojumu attīstība” (turpmāk – 3.2.2.1.1.apakšaktivitāte) finansējuma saņēmējiem, izstrādājot projektu ieviešanas plānus.

Metodika ir izstrādāta, pamatojoties uz Ministru kabineta 2012.gada 13.novembra protokollēmuma (Nr.64 44.§) „Informatīvais ziņojums "Par darbības programmas "Infrastruktūra un pakalpojumi" 3.2.2.1.1.apakšaktivitātes "Informācijas sistēmu un elektronisko pakalpojumu attīstība" īstenošanas progresu un projektu ieviešanas plānu izvērtēšanu"” (turpmāk – Ministru kabineta protokollēmums Nr. 64) 6.punktu, ar kuru Vides aizsardzības un reģionālās attīstības ministrijai (turpmāk – VARAM) ir uzdots izstrādāt projektu ieviešanas plānu sagatavošanas un uzraudzības metodiku.

1. **Projektu ieviešanas plāna izstrādes kārtība**
   1. **Projektu ieviešanas plāna izstrādes nepieciešamības pamatojums**

3.2.2.1.1.apakšaktivitātes projektu iesniegumu atlases pirmās, otrās, trešās, ceturtās un piektās kārtas projektu ieviešanas plāni ir jāizstrādā saskaņā ar:

* + 1. Ministru kabineta protokollēmuma Nr. 64 6.punktu, ar kuru ir uzdots VARAM sadarbībā ar ministrijām, kuru pārziņā atrodas 3.2.2.1.1.apakšaktivitātes projektu īstenošana, precizēt projektu ieviešanas plānus, novēršot Informatīvajā ziņojumā "Par darbības programmas "Infrastruktūra un pakalpojumi" 3.2.2.1.1.apakšaktivitātes "Informācijas sistēmu un elektronisko pakalpojumu attīstība" īstenošanas progresu un projektu ieviešanas plānu izvērtēšanu" minētās projektu ieviešanas plānu nepilnības;
    2. Ministru kabineta 2008.gada 21.jūlija noteikumu Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”” (turpmāk – Ministru kabineta noteikumi Nr.576) [56.punktā](http://www.likumi.lv/doc.php?id=179682#p56) noteikto, ka finansējuma saņēmējs ir tieši atbildīgs par projekta īstenošanu un rezultātu uzturēšanu vismaz piecus gadus pēc projekta īstenošanas;
    3. Ministru kabineta noteikumu Nr.576 [56.3punktā](http://www.likumi.lv/doc.php?id=179682#p56.3) noteikto, ka nozares ministrija ir atbildīga par projekta ietvaros radīto vērtību un rezultātu izmantošanu nozares institūcijās atbilstoši projektā minētajiem nosacījumiem;
    4. Ministru kabineta 2010.gada 10.augusta noteikumu Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu”” (turpmāk – MK noteikumi Nr.766) [56.1 punktā](http://www.likumi.lv/doc.php?id=215664#p56.1), noteikto, ka finansējuma saņēmējs ir tieši atbildīgs par projekta īstenošanu un rezultātu uzturēšanu vismaz piecus gadus pēc projekta īstenošanas;
    5. Ministru kabineta 2010.gada 10.augusta protokollēmuma (Nr.41 71.§) „Noteikumu projekts "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu”” 10.punktā noteikto, ka nozares ministrija ir atbildīga par projekta ietvaros radīto vērtību un rezultātu izmantošanu nozares institūcijās atbilstoši projektā noteiktajam.
  1. **Projektu ieviešanas plāna izstrādes pamatprincipi**

Projekta ieviešanas plānā ietvertajai informācijai ir jāparāda, kā tiks nodrošināta projekta ietvaros izveidoto rezultātu izmantošanas efektivitāte un to ilgtspēja. Lai to nodrošinātu, finansējuma saņēmējam ir precīzi jādefinē sasniedzamie, projekta ietvaros izveidoto vai uzlaboto informācijas sistēmu un izveidoto vai uzlaboto elektronisko pakalpojumu, izmantošanas rādītāji un jāaizpilda 1.pielikumā pievienotā tabula „Elektronisko pakalpojumu izmantošanas plāns un Informācijas sistēmu izmantošanas plāns” (turpmāk – 1.pielikums).

Projekta ieviešanas plānā minētajiem pasākumiem jāizriet no 1.pielikumā norādītajiem rādītājiem un projekta īstenotājam ir jānodrošina to sasniegšana.

**Projekta ieviešanas plāna mērķis** ir saskaņā ar 1.pielikumā norādāmo informāciju konstatēt sākotnējo situāciju par informācijas sistēmas vai elektroniskā pakalpojuma izmantošanu pirms projekta ieviešanas un definēt konkrētus sasniedzamos rādītājus piecu gadu laikā pēc projekta īstenošanas (kuriem citu starpā jānodrošina iestādes darba efektivitātes pieaugums), un, ņemot vērā sasniedzamos rādītājus, izstrādāt pasākumus to sasniegšanai.

**Projekta ieviešanas plānā jābūt iekļautai informācijai par pasākumiem un īstenošanas termiņiem, kas tiks veikti, lai nodrošinātu:**

* + 1. projekta ietvaros izveidotās vai uzlabotās informācijas sistēmas, elektronisko pakalpojumu u.c. projekta rezultātu pilnvērtīgu izmantošanu, t.sk., gan novēršot šķēršļus, kas to varētu kavēt, gan īstenojot dažādus projekta rezultātu izmantošanas nodrošināšanas un veicināšanas pasākumus, piemēram, nodrošinot informācijas sistēmā esošo datu pieejamību un izmantošanu citās iestādēs, kurām saskaņā ar tiesību aktiem tie ir nepieciešamie savu funkciju īstenošanai;
    2. projekta izmaksu efektivitātes analīzē norādīto sociālekonomisko ieguvumu sasniegšanu;
    3. projekta ietvaros izveidoto vai uzlaboto elektronisko pakalpojumu atpazīstamību sabiedrībā un veicinātu to lietošanu, un izvairītos no situācijas, ka elektroniskā pakalpojuma mērķa grupa (iedzīvotāji, saimnieciskās darbības veicēji, valsts pārvaldes iestādes) nav informēta par elektroniskā pakalpojuma esamību un projekta ietvaros izveidotais rezultāts netiek lietots pietiekamā apmērā.
  1. **Projekta ieviešanas plāna saturs**

Projekta ieviešanas plānu aizpilda atbilstoši 2.pielikumam „Projekta ieviešanas plāns” un tajā jābūt ietvertai šādai informācijai:

* + 1. **par projekta rezultātu atbildīgā persona** (pakalpojuma, IS turētājs);
    2. **projekta īstenošanas laiks;**
    3. **projekta mērķis un īss apraksts;**
    4. **galvenie projekta ietvaros veicamie uzdevumi;**
    5. **projekta rezultāti;**
    6. **projekta ieguvumi;**
    7. **galvenās aktivitātes, kas tiks veiktas, lai samazinātu klātienes kontaktu skaitu, izņemot gadījumus, ja e-pakalpojuma mērķis ir veicināt klātienē pieejamu pakalpojumu izmantošanu;**
    8. **e-pakalpojumu izmantošanu veicinoša regulējuma izveide**. Plānotās tiesību aktu izmaiņas, kas tiks veiktas, lai nodrošinātu procedūru pārkārtošanu un atvieglotu publiskās pārvaldes pakalpojumu saņemšanu, ja tie tiek pieprasīti vai saņemti elektroniski, kā arī, lai motivētu radīto e-iespēju izmantošanu, piemēram, nosakot:
  1. ātrāku pakalpojuma sniegšanas termiņu pret klātieni;
  2. pakalpojuma cenu diferenciāciju (grozot maksas pakalpojumu cenrādi, labā prakse ir noteikt zemākas maksas pakalpojumu cenas, ja pakalpojuma sniegšanas (pieprasīšanas) veids ir elektroniskā formā nevis klātienē[[1]](#footnote-1));
  3. pakalpojuma turpmāku pieejamību tikai elektroniskā formā, atsakoties no iespējas pakalpojumu nodrošināt klātienē (iespējams paredzēt klātienes konsultācijas e-pakalpojuma izmantošanā);
  4. grozījumu izstrādi tiesību aktos, kuri regulē informācijas izsniegšanas, vai pakalpojumu saņemšanas kārtību, ko turpmāk nodrošinās izveidotās/ uzlabotās informācijas sistēmas un e-pakalpojumi. Paredzēt aktualizēt normatīvos aktos noteiktos procesus un kārtības, paredzot jauno iespēju noteikšanu par obligātu izmantošanai gan datu nodošanai citām iestādēm, gan pakalpojumu sniegšanai iedzīvotājiem.
     1. **galvenās aktivitātes, kas tiks veiktas, lai nodrošinātu, ka elektroniskos datus citas iestādes saņem elektroniski, nevis pieprasa papīrā, vai prasa no iedzīvotāja;**
     2. **pasākumi, kas tiks veikti, lai nodrošinātu iestādes darbinieku**, īpaši to, kuri veic klientu klātienes **apkalpošanu, apmācību un pienākumu noteikšanu**, lai tie aktīvi informētu klientus un izskaidrotu iespējas un priekšrocības iestādes elektronisko pakalpojumu saņemšanā;
     3. **sabiedrības informēšanas pasākumi, īpaši iestādes ikdienas komunikācijā ar sabiedrību**, lai informētu un izskaidrotu tai iespējas un priekšrocības iestādes elektronisko pakalpojumu saņemšanā, kā arī aicinātu sabiedrību izmantot iestādes e-iespējas:
        1. informācijas izvietošana pakalpojumu sniegšanas vietās;
        2. komunikāciju un sabiedrības informēšanas pasākumi;
        3. klātienes konsultāciju nodrošināšana pakalpojumu elektroniskā izmantošanā;
     4. **galvenās aktivitātes, kas tiks veiktas, lai nodrošinātu atbalstu iedzīvotājiem e-pakalpojumu izmantošanā;**
     5. **pasākumi, kādā veidā tiks īstenota sadarbība ar citām iestādēm, biedrībām un nodibinājumiem, kas apvieno galvenos uzlabotā pakalpojuma lietotājus** (piemēram, nozares ietvaros), lai tie aktīvi informētu klientus/ biedrus un izskaidrotu iespējas un priekšrocības iestādes elektronisko pakalpojumu saņemšanā;
     6. **nepieciešamo rokasgrāmatu izstrāde** un pieejamība projekta rezultāta lietotājiem, iestādes darbiniekiem, administratoriem;
     7. **kā tiks nodrošināts projekta rezultātu sasniedzamo rādītāju monitorings** – pastāvīga izstrādāto projekta rezultātu izmantošanas analīze, transakciju uzskaite, un koriģējošo pasākumu plānošana;
     8. **pasākumi kādā veidā tiks publicēta informācija par projektu un projektā izstrādātajiem rezultātiem:**
        1. informācijas izvietošana medijos, iestādes tīmekļa vietnē, vai tiks īstenotas informatīvās kampaņas, apmācības, veikta drukāto materiālu izstrāde;
        2. informācijas izvietošana vienotajā valsts un pašvaldību pakalpojumu portālā [www.latvija.lv](http://www.latvija.lv), iestādes tīmekļa resursos.
     9. **projekta rezultātu uzturēšanas jautājumi** – ir jānorāda plānotais projekta rezultātu uzturēšanai nepieciešamais finansējuma apjoms un citi finansiālie aspekti informācijas sistēmu un elektronisko pakalpojumu darbības nodrošināšanai.
     10. **identificētie riski, kas saistīti ar projekta rezultātu izmantošanu pēc projekta ieviešanas**, un pasākumiem minēto risku novēršanai;

Informācijai par īstenojamajiem pasākumiem projekta ieviešanas plānā ir jābūt detalizētai un strukturētai, norādot:

1. pasākumu īstenošanas termiņu,
2. pasākumu īstenošanas skaitu vai regularitāti,
3. finansējuma avotu,

Projekta ieviešanas plānā ietvertajiem pasākumiem ir jābūt skaidri definētiem un pārbaudāmiem.

Projekta ieviešanas plānā ir jānorāda sasaiste starp īstenojamajiem pasākumiem un projekta izmaksu efektivitātes analīzē norādītajiem sociālekonomiskajiem ieguvumiem – plānotajam elektronisko pakalpojumu lietotāju skaitam un citiem rādītājiem jāatbilst izmaksu efektivitātes analīzē iekļautajiem izmaksu un ieguvumu rādītājiem.

Saskaņā ar Ministru kabineta noteikumu Nr.576 56.2punktā un Ministru kabineta 2010.gada 10.augusta protokollēmuma (Nr.41 71.§) „Noteikumu projekts "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu”” 8. punktā noteikto, nozares ministrijai kā finansējuma saņēmējam vai kā tiešās pārvaldes iestādei, kuras padotībā atrodas finansējuma saņēmējs, **ir jānodrošina, ka sešu mēnešu laikā pēc projekta īstenošanas pabeigšanas ir apstiprināts normatīvais akts**, kas nosaka projekta ietvaros izveidotās vai attīstītās informācijas sistēmas vai izveidotā elektroniskā pakalpojuma darbību un lietošanu. Projekta ieviešanas plānā ietvertajai informācijai ir jābūt saistītai ar iepriekš minētā normatīvā akta izstrādi, skaidri norādot veicamās aktivitātes un termiņus.

* 1. **Projekta ieviešanas plāna 1.pielikumā norādāmā informācija**
     1. Projekta nosaukums un numurs
     2. Projekta ietvaros izstrādāto elektronisko pakalpojumu nosaukumi un izmantošanas rādītāji.
     3. Projekta ietvaros izstrādāto informācijas sistēmu nosaukumi un izmantošanas rādītāji.

Elektronisko pakalpojumu un Informācijas sistēmu izmantošanas rādītājiem ir jābūt pamatotiem un reāli sasniedzamiem:

1. ja nebūs klātienes alternatīvas, tad galējam rādītājam ir jābūt 100% vai tuvu tam;
2. ja izmantos valsts iestādes vai pašvaldības, tad galējam rādītājam ir jābūt 100% vai tuvu tam;
3. ja izmantos juridiskās personas, tad rādītājam ir jābūt tuvu 90% un vairāk;
4. ja izmantos fiziskās personas, tad rādītājam ir jābūt ne mazākam kā 50% (nepieciešamības gadījumā paredzama iespēja klientu apkalpošanas punktos saņemt klātienes konsultācijas/ palīdzību e-pakalpojuma saņemšanā).
   1. **Projekta ieviešanas plāna izpildes uzraudzība**

Saskaņā ar Ministru kabineta protokollēmuma Nr. 64 7.punktā noteikto VARAM piecus gadus pēc 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu īstenošanas veic projektu ieviešanas plānu izpildes uzraudzību. Reizi gadā, sākot ar 2013.gada 1.decembri, līdz kārtējā gada 1.decembrim VARAM, pamatojoties uz finansējuma saņēmēju sniegto informāciju, sagatavo un iesniedz Ministru kabinetā ziņojumu par ieviešanas plānu izpildi.

Lai nodrošinātu iepriekšminētā izpildi VARAM [[2]](#footnote-2):

* + 1. finansējuma saņēmējiem sniedz konsultatīvu atbalstu projektu ieviešanas plānu sagatavošanā;
    2. izvērtē un saskaņo finansējuma saņēmēju iesniegtos projektu ieviešanas plānus;
    3. finansējuma saņēmējiem pieprasa informāciju par projektu ieviešanas plānu izpildi;
    4. apkopo 2.5.3. apakšpunktā minēto informāciju un reizi gadā, sākot ar 2013.gadu, līdz kārtējā gada 1.decembrim, iesniedz Ministru kabinetā ziņojumu par ieviešanas plānu izpildi.

|  |  |
| --- | --- |
|  |  |

1. Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 13.punkts [↑](#footnote-ref-1)
2. Investīciju uzraudzības departamenta Projektu uzraudzības nodaļa sadarbībā ar Publisko pakalpojumu departamenta Elektronisko pakalpojumu nodaļu [↑](#footnote-ref-2)